Vandplaner - 2. generation - vandområdeplaner 
Sagsfremstilling 
18.    Vandplaner - 2. generation - vandområdeplaner  
                                                                                                                        Åbent 
Sagsnr.: 326-2015-24528       J.nr.: 09.00.06            Christine Danielsen.: 326-2015-149128 
  
[adresse] 
Naturstyrelsen sendte d. 22. december 2014 2. generationsvandplanerne (vandområdeplanerne) i en 6 måneders 
høring med høringsfrist d. 23. juni 2015. 
  
Plan, Byg og Miljø har gennemgået forslaget til vandområdeplanen for vandområde [adresse], og har udarbejdet et 
forslag til høringssvar. Derudover er der i høringen mulighed for at afgive høringssvar på de konkrete indsatser via 
naturstyrelsens MiljøGIS (digitale kort). Plan, Byg og Miljø har vurderet, at der ikke er behov for høringssvar på de 
konkrete indsatser. 
  
Forslaget til høringssvar er opdelt på emnerne Fysiske forhold (vandløb), grundvand og spildevand. 
  
Forslaget til høringssvar indeholder primært bemærkninger til formuleringer i vandområdeplanen, mangel på 
retningslinjer og efterlysning af enklere tilskudsordninger til vandløbsindsatser. 
  
Inden forslaget til vandområdeplanen blev sendt i høring, har Kalundborg Kommune i samarbejde med vandrådet 
udarbejdet forslag til indsatser på vandløbene. Vandområdeplanerne indeholder i store træk de indsatser, der er 
foreslået af vandrådet. Der ses derfor ikke et behov for at komme med yderligere bemærkninger til de konkrete 
indsatser på vandløbsområdet. 
  
Kalundborg Kommune har ikke pligt til at afgive et høringssvar til forslaget til vandområdeplaner. Det synes imidlertid 
vigtigt at bidrage til at gøre opmærksom på de uhensigtsmæssigheder, der trods alt ligger i forslaget. 
  
Der er to alternativer i forbindelse med Naturstyrelsens høring: 
  
1. Plan, Byg og Miljøs forslag til høringssvar med udvalgets eventuelle rettelser og tilføjelser indsendes til 
Naturstyrelsen. 
2. Der afgives ikke noget høringssvar. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at Plan, Byg og Miljøs forslag til høringssvar indsendes til Naturstyrelsen med 
udvalgets eventuelle rettelser og tilføjelser. 
  
ØKONOMISKE KONSEKVENSER 
Ingen økonomiske konsekvenser. 
  
Bilag 
  
  
  
  
Bilag 1_Høringssvar til vandområdeplan - vandplan 2 
326-2015-151522 
  
Teknik- og Miljøudvalgets møde den 1. juni 2015: 
Udvalget vedtog at tiltræde indstillingen fra chefen for Plan, Byg og Miljø. 
